CELEX: 22012D0226
Language: hu
Date: 2012-12-07 00:00:00
Title: Az EGT Vegyes Bizottság 226/2012 határozata ( 2012. december 7. ) az Európai Gazdasági Térségről szóló megállapodás XVI. mellékletének (Közbeszerzés) módosításáról

21.3.2013   
            
            
               HU
            
            
               Az Európai Unió Hivatalos Lapja
            
            
               L 81/28
            
         AZ EGT VEGYES BIZOTTSÁG 226/2012 HATÁROZATA
   (2012. december 7.)
   az Európai Gazdasági Térségről szóló megállapodás XVI. mellékletének (Közbeszerzés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A közbeszerzési hirdetmények közzétételére használandó hirdetményminták létrehozásáról és az 1564/2005/EK rendelet hatályon kívül helyezéséről szóló, 2011. augusztus 19-i 842/2011/EU bizottsági végrehajtási rendeletet (1) bele kell foglalni a megállapodásba.
            
         
               (2)
            
            
               A 842/2011/EU végrehajtási rendelet hatályon kívül helyezi az EGT-megállapodásba foglalt 1564/2005/EK bizottsági rendeletet (2), amelyet ezért el kell hagyni az EGT-megállapodásból.
            
         
               (3)
            
            
               Következésképpen az EGT-megállapodás XVI. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XVI. melléklete a következőképpen módosul:
   
               1.
            
            
               A 6c. pont (1564/2005/EK bizottsági rendelet) szövegét el kell hagyni.
            
         
               2.
            
            
               A 6c. pont (1564/2005/EK bizottsági rendelet) után a következő pontot kell beilleszteni:
               
                           „6d.
                        
                        
                           
                              32011 R 0842: a Bizottság 2011. augusztus 19-i 842/2011/EU végrehajtási rendelete a közbeszerzési hirdetmények közzétételére használandó hirdetményminták létrehozásáról és az 1564/2005/EK rendelet hatályon kívül helyezéséről (HL L 222., 2011.8.27., 1. o.).”
                        
                     
         2. cikk
   A 842/2011/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. december 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. december 7-én.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 222., 2011.8.27., 1. o.
   
      (2)  HL L 257., 2005.10.1., 1. o.
   
      (3)  Alkotmányos követelmények fennállását nem jelezték.